На основу члана 116. стaв 1. Закона о железници („Службени гласкик Републике Србијеˮ, број 41/2018)

Министарство грађевинарства, саобраћаа и инфраструктуре

објављује:

**ИЗВЕШТАЈ О УТВРЂЕНИМ ОБАВЕЗАМА ЈАВНОГ ПРЕВОЗА ПУТНИКА У ЖЕЛЕЗНИЧКОМ САОБРАЋАЈУ**

1. **Изабрани железнички превозник:** Акционарско друштво за железнички превоз путника„Србија Возˮ, Немањина 6, 11000 Београд;
2. **Утврђена обавеза јавног превоза:** Уговор о обавези јавног превоза путника у железничком саобраћају у Републици Србији закључен је 26. јануара 2017. године за период од пет година, а према члану 6. Уговора, уговорне стране сваке године закључују анекс овог Уговора.

За период важења Реда вожње 2017/2018, 31. јануара 2018. године, закључен је Анекс 1, којим су дефинисани: годишњи обим финансирања и динамика исплате (Прилог 1), укупан број возних километара које је Превозник у обавези да реализује за наведени период важења реда вожње, као и релације саобраћаја појединих возова, број дана саобраћаја, календар саобраћаја, категорија возова, капацитет возова и возни километри по појединачном возу (Прилог 3), планирани приходи и трошкови (Прилог 4) и начин извештавања (Прилог 5).

Превозник је био у обавези је да период важења Реда вожње 2017/2018 обезбеди 6.810.458,68 возних километара, док је укупан број возова који су били покривени обавезом јавног превоза 186.

Током 2018. године, због реализације инфраструктурних пројеката на мрежи пруга у Србији, дошло је до измена у саобраћају возова, пре свих услед потпуне обуставе саобраћаја између станица Стара Пазова и Инђија, измештања главне железничке станице Београд у Београд Центар и радова на делу пруге Београд Центар – Земун. Сходно томе, јавила се потреба за изменом Прилога 3 Анекса 1 Уговора о обавези јавног превоза, и Анекс 2 закључен је 6. септембра 2018. године.

Због наведених измена у саобраћају возова и скраћења или укидања одређених релација, „Србија Возˮ а.д. увело је нове возове на другим релацијама и прилагодило постојеће, тако да је број возних километара остао приближно једнак оном из Анекса 1 (6.791.944,98).

Извештавање се врши дефинисаним месечним, кварталним, полугодишњим и годишњим извештајима које „Србија Возˮ а.д. редовно доставља Министарству.

1. **Исплата надокнаде за обавезу јавног превоза:** Обим надокнаде за обавезу јавног превоза за период важења реда вожње 2017/2018 износио је 3.600.000.000,00 динара, и исплаћен је у 12 једнаких месечних рата.
2. **Искључива права додељена железничким превозницима на име надокнаде:** Нема искључивих права додељених „Србија Возˮ а.д. на име надокнаде.